دار عزيز أخنوش، وزير الفلاحة والصيد البحري والتنمية القروية والمياه والغابات، اليوم الجمعة، زيارة ميدانية لإقليمي سيدي قاسم والقنيطرة بجهة الرباط-سلا-القنيطرة، مع عاملي الإقليمين، ورئيس الغرفة الفلاحية لجهة الرباط سلا القنيطرة، ومهنيون ومسؤولين فالوزارة. هذ الزيارة جات لتتبع مشاريع التنمية الفلاحية والقروية، وإطلاق مشاريع في إطار استراتيجية “الجيل الأخضر 2020-2030”. وفبرنامج تقليص الفروق المجالية، غيتم تنفيذ 698 مشروعا بقيمة 2.24 مليار درهم تشمل قطاعات التزويد بالماء الصالح للشرب والتعليم والربط بالكهرباء والصحة والطرق والمسالك القروية. وفهذ الزيارة، دشن أخنوش محطة لضخ مياه السقي وري مساحة 300 هكتار من الخضراوات والأشجار والشمندر السكري فإقليم سيدي قاسم، باستثمار إجمالي قدره 138 مليون درهم وعلى مساحة 740 هكتار، وغيستفدو من هذ المشروع 300 فلاح، وغيمكن المشروع من رفع حصة زراعة الأشجار المثمرة والخضروات على التوالي من 17 فالمية إلى 52 فالمية ومن 5 فالمية إلى 18 فالمية، وتقليص مساحات الحبوب من 62 فالمية إلى 7 فالمية، والرفع من مردودية الزراعات من36 فالمية للأعلاف إلى 100 فالمية للأشجار المثمرة. وفالجماعة الترابية سيدي عامر الحاضي التابعة لإقليم سيدي قاسم، همت الزيارة مشروع تشييد وتجهيز ثانوية، باستثمار إجمالي يقدر ب 11 مليون درهم، وغيستفدو منها 642 تلميذ، من بينهم 285 فتاة. بالنسبة لمكون الطرق والمسالك القروية، فقد مكن البرنامج من إنشاء 606 كلم وإعادة تأهيل 312 كلم. ويتضمن برنامج 2021 تنفيذ 97 مشروعا بقيمة 431.9 مليون درهم. وهمات زيارة سوق الثلاثاء، مشروع تحويل نظام السقي إلى نظام الري الموضعي بالقطاع الشمالي 3، على مساحة 3617 هكتار، بتكلفة إجمالية قدرها 253 مليون درهم، فالفترة 2016-2022، وغيستفدو منو حوالي 1145 فلاح من جماعتين قرويتين. ولونصا أخنوش كذلك أول تجربة للأداء الإلكتروني عبر الإنترنت لواجبات مياه السقي بالشراكة مع القرض الفلاحي للمغرب لفائدة 29000 زبون للمكتب الجهوي للاستثمار الفلاحي للغرب. والزيارة عرفت توقيع 3 إتفاقيات، اللولة كتعلق بشراكة فمجال الفلاحة الدقيقة فجهة الرباط – سلا – القنيطرة، والثانية بتنفيذ برنامج للحفاظ وتطوير سلالة أولماس زعير بين وزارة الفلاحة والفيدرالية الوطنية لمربي أبقار سلالة أولماس زعير، والثالثة بالتنزيل الجهوي للبرنامج الوطني لتكوين جيل جديد من التعاونيات الفلاحية. 
فيهم مشاريع التزويد بالما الصالح للشرب والضو والتعليم والصحة والطرق.. أخنوش لونصا 698 مشروع بقيمة 2.24 مليار درهم فجهة الرباط سلا القنيطرة